ຫຼາຍພັນຄົນ ໂຮມຊຸມນຸມ ປະທ້ວງ ຕໍ່ຕ້ານ ລັດຖະບານ ຢູ່ ປາກິສຖານ (ວິດີໂອ/ສະໄລດ໌)
ຫຼາຍພັນຄົນ ພາກັນໂຮມຊຸມປະທ້ວງ ຢູ່ນະຄອນອິສລາມາບັດ ເພື່ອຂັບໄລ່ ນາຍົກລັດຖະມົນຕີ Nawaz Sharif ອອກຈາກຕຳແໜ່ງ.
ພວກປະທ້ວງຝ່າຍຄ້ານຫຼາຍພັນຄົນ ພາກັນເດີນຂະບວນໃນ ນະຄອນຫລວງປາກິສຖານ ໃນວັນເສົາມື້ນີ້ ເພື່ອຮຽກຮ້ອງໃຫ້ ນາຍົກລັດຖະມົນຕີ Nawaz Sharif ລາອອກຈາກຕຳແໜ່ງ ການປະທ້ວງ ທີ່ນະຄອນອິສລາມາບັດ ແມ່ນນຳພາໂດຍຜູ້ນຳ ຝ່າຍຄ້ານ ທ່ານ Imran Khan ແລະນັກບວດມຸສລິມ Tahir ul-Qadri ຊຶ່ງເປັນການທ້າທາຍ ທີ່ໃຫຍ່ທີ່ສຸດ ຕໍ່ລັດຖະບານ ທ່ານ Sharif ທີ່ມີມາໄດ້ນຶ່ງປີແລ້ວນັ້ນ ທ່ານ Khan ແລະທ່ານ Qadri ກວ່າວ່າ ລັດຖະບານນີ້ສໍ້ລາດ ບັງຫຼວງ ຂະ ບວນການເຄື່ອນໄຫວທັງສອງ ບໍ່ໄດ້ເປັນພັນທະ ມິດກັນ ຢ່າງເປັນທາງການແຕ່ ຢ່າງໃດເລີຍ ທ່ານ Khan ແລະ ທ່ານ Qadri ໄດ້ໃຫ້ຄຳໝັ້ນສັນຍາວ່າ ພວກສະໜັບສະໜູນຂອງເຂົາ ເຈົ້າ ຈະຕັ້ງຄ້າຍ ຢູ່ໃນນະຄອນອິສລາມາບັດ ຈົນກວ່າວ່າ ທ່ານ Sharif ຕົກລົງທີ່ຈະລາ ອອກຈາກຕຳແໜ່ງ ແລະມີການປະກາດ ໃຫ້ມີການເລືອກຕັ້ງໃໝ່ ທ່ານ Khan ກ່າວຫາ ວ່າການເລືອກຕັ້ງໃນປີກາຍນີ້ທີ່ເຮັດໃຫ້ພັກການເມືອງຂອງທ່ານ Sharif ກ້າວຂຶ້ນມາກຳ ອຳນາດໄດ້ນັ້ນ ແມ່ນເຕັມໄປດ້ວຍ “ການສໍ້ໂກງຄະແນນສຽງຢ່າງໃຫຍ່ ” ໃນວັນສຸກວານນີ້ ການປະທະກັນ ໄດ້ເກີດຂື້ນ ຢູ່ໃນເມືອງ Gujranwala ຫລັງຈາກໄດ້ ມີການຍິງປືນໃສ່ລົດຂອງທ່ານ Khan ໃນຂະນະທີ່ທ່ານນຳພາການປະທ້ວງເດີນຂະບວນ ຕ້ານລັດຖະບານ ໄປສູ່ນະຄອນອິສລາມາບັດ ລູກປືນໄດ້ຖືກລົດຂອງທ່ານ Khan ແຕ່ ໂຄສົກຍິງຂອງທ່ານກ່າວວ່າ ທ່ານບໍ່ໄດ້ຮັບບາດເຈັບ ນອກນັ້ນພວກແກວ່ງກ້ອນຫີນຍັງ ໄດ້ໂຈມຕີຂະບວນລົດຂອງ ທ່ານ Khan ນຳ ດ້ວຍ